**Obilježavanje Međunarodnog dana osoba s invaliditetom u 6. c razredu**

Učenici 6. c razreda obilježili su Međunarodni dan osoba s invaliditetom sa svojom razrednicom Martinom Horvatić i defektologinjom Gordanom Jančić. Videopozivom pridružila se gošća Marieta Magdić, mlada djevojka s invaliditetom i državna prvakinja u stolnom tenisu, koja je učenicima ispričala kako je živjeti u kolicima te s kojim se sve poteškoćama susreće u svakodnevnom životu. Učenici su aktivno sudjelovali u razgovoru, postavljali pitanja te saznali kako je to biti državna prvakinja te koliko je odricanja i upornosti potrebno kako bismo bili najbolji u onome što radimo. Ovaj susret bilo je vrlo poučan, a učenici su bili sretni i zadovoljni što su upoznali Marietu Magdić, djevojku koja je svojim primjerom pokazala kako je sve moguće i kako nijedna prepreka nije dovoljno velika za ostvarivanje svojih snova.

Učiteljica Martina Horvatić